IVLราคาแพง
รายใหญ่สั่งลุยปลุกเล่นรอบ&#8216;ภัทร&#8217;ให้เป้าปีนี้แค่40.80บ.
10 ส.ค. 2554

รายใหญ่สั่งลุยปลุกเล่นรอบ‘ภัทร’ให้เป้าปีนี้แค่40.80บ.




“ภัทร” ลดเกรดลงทุน ให้ราคาเหมาะสม 40.80 บาท โบรกเกอร์ชี้“ IVL–PTL” หมดรอบขายหนัก หลังรายใหญ่วางเงินสดเพิ่ม
ราคาหุ้นบริษัท อินโดรามาเวนเจอร์ส (IVL) และบริษัท โพลีเพล็กซ์ (PTL) ปรับตัวขึ้นแรง ท่ามกลางมูลค่าซื้อขายหนาแน่น โดยเป็นหุ้นที่มีมูลค่าซื้อขายสูงสุดติดอันดับ 1 และ 2 ตามลำดับ
สำหรับ IVL ปรับตัวขึ้นไปสูงสุด 43 บาท และย่อลงปิด 42.50 บาท เพิ่มขึ้น 3 บาท หรือ 7.59% มูลค่าซื้อขาย 2,839.27 ล้านบาท
ขณะที่ PTL ขึ้นสูงสุดระหว่างวัน 31.75 บาท เพิ่มขึ้น 3.50 บาท ก่อนย่อลงมาปิด 31.50 บาท เพิ่มขึ้น 3.25 บาท หรือ 11.50% มูลค่าซื้อขาย 797.48 ล้านบาท 
เจ้าหน้าที่การตลาดบริษัทหลักทรัพย์แห่งหนึ่ง กล่าวว่า หลัก ทรัพย์ทั้งสองตัวมีแรงซื้อเล่นรอบใหม่ หลังจากลูกค้ารายใหญ่บางรายที่ซื้อขายด้วยสินเชื่อเพื่อการซื้อหุ้น (มาร์จิน) ที่ได้รับผลกระทบจากหุ้นร่วงแรง ได้ใส่เงินเพิ่มเรียบร้อยแล้ว ตามกฎเกณฑ์ทำให้จบรอบการขายใหญ่ๆ
บริษัทหลักทรัพย์ (บล.) ภัทร ออกบทวิเคราะห์เมื่อวันที่ 2 ก.พ. 2554 ลดเกรดการลงทุนหุ้น IVL จาก ซื้อ เป็นน้ำหนักการลงทุนปกติ เพราะราคาหุ้นขึ้นไปมาก สะท้อนการควบรวมกิจการเต็มที่แล้ว




นอกจากนั้น ยังเชื่อว่าการควบรวมกิจการในอนาคตจะชะลอตัว มีความกังวลเรื่องความสามารถในการสร้างอัตรากำไร และความเสี่ยงจากการควบรวมกิจการมีมากขึ้น
บล ภัทร ให้ราคาเป้าหมายหุ้น IVL เพียง 40.80 บาทต่อหุ้น ต่ำกว่าราคาซื้อขายปัจจุบัน ด้วยสัดส่วนราคาต่อกำไร (พี/อี) 13 เท่า สูงสุดในกลุ่มหุ้นปิโตรเคมีในตลาดหุ้นไทย มูลค่าส่วนลดกระแสเงินสด หรือกำไรก่อนหักดอกเบี้ยภาษีและค่าเสื่อมราคาในระยะยาว 108 เหรียญสหรัฐต่อตัน ปริมาณขาย 9.5 ล้านตัน
คาดว่ากำไรสุทธิปีนี้จะเพิ่มขึ้น 56% จากปีก่อนที่คาดว่า มีกำไรสุทธิ 9,124 ล้านบาท 
ทั้งนี้ เพราะการเพิ่มขึ้นของปริมาณขาย 28% และอัตรากำไรก่อนหักดอกเบี้ยภาษีและค่าเสื่อมราคาเพิ่มขึ้น 15% เป็น 146เหรียญสหรัฐต่อตัน และกำไรเพิ่มขึ้น 58% ในปี 2555 จากการเพิ่มปริมาณขายอีก 56% ขณะที่ยังรักษาอัตรากำไรก่อนหักดอกเบี้ยภาษีและค่าเสื่อมราคาไว้ที่ 122 เหรียญสหรัฐต่อตัน
อัตรากำไร PTA อาเซียน เพิ่มขึ้นจาก 256 เหรียญสหรัฐต่อตัน ในปี 2553 ขึ้นสู่จุดสูงสุดที่ 322 เหรียญสหรัฐต่อตัน ในปี 2554 ก่อนจะกลับเข้าสู่ปกติที่ 222 เหรียญสหรัฐต่อตัน ในปี 2555